**Kopsavilkums par pašvaldības AS** **,,Daugavpils siltumtīkli”**

**noteiktajiem (piedāvātajiem) siltumenerģijas apgādes pakalpojumu tarifiem**

Saskaņā ar Sabiedrisko pakalpojumu regulēšanas komisijas (turpmāk – Regulators) 2010.gada 14.aprīļa lēmuma Nr.1/7 ,,Siltumenerģijas apgādes pakalpojumu tarifu aprēķināšanas metodika” (turpmāk – Metodika) 43.9 punktu un saskaņā ar Regulatora 2018.gada 28.novembra lēmumu Nr.134 ,,Par pašvaldības akciju sabiedrības „Daugavpils siltumtīkli” siltumenerģijas apgādes pakalpojumu tarifiem”, pašvaldības akciju sabiedrība „Daugavpils siltumtīkli” (turpmāk – AS „Daugavpils siltumtīkli”)2020.gada 16.martā iesniedza Regulatorā noteikto (piedāvāto) siltumenerģijas apgādes pakalpojumu tarifu aprēķinus (1. un 2. tabula) un pamatojumu jaunajiem tarifiem.

Paziņojums par noteikto (piedāvāto) siltumenerģijas tarifu publicēts oficiālajā izdevumā ,,Latvijas Vēstnesis” 2020.gada 19.martā Nr.56 un kā noteikto (piedāvāto) tarifu spēkā stāšanās datums (pirmajam tarifu piemērošanas periodam) norādīts 2020.gada 1.maijs.

AS „Daugavpils siltumtīkli” siltumenerģijas apgādes pakalpojumu tarifi ir apstiprināti ar Regulatora 2018.gada 28.novembra lēmumu Nr.134 ,,Par pašvaldības akciju sabiedrības „Daugavpils siltumtīkli” siltumenerģijas apgādes pakalpojumu tarifiem”, kur vienlaicīgi ar tarifu apstiprināšanu tika dota atļauja komersantam pašam noteikt siltumenerģijas tarifus.

Šobrīd AS „Daugavpils siltumtīkli” ir spēkā pašu noteiktais (turpmāk - apstiprinātais) terminētais gala tarifs 48,44 EUR/MWh (tarifs ar neparedzēto ieņēmumu korekciju) un pašu noteiktais (beztermiņa) tarifs 50,62 EUR/MWh - no 2021.gada 1.janvāra.

1.tabula

|  |  |  |  |  |  |
| --- | --- | --- | --- | --- | --- |
|   | Apstiprinātais tarifs no 01.10.2019. līdz 31.12.2020. | Noteiktais (piedāvātais) tarifs no 01.05.2020. līdz 30.09.2020. | Izmaiņas, % | Noteiktais (piedāvātais) tarifs no 01.10.2020. līdz 31.12.2020. | Izmaiņas, % |
| Ražošanas tarifs, EUR/MWh | 36,51 | 31,37 | -14,1% | 31,66 | -13,3% |
| Pārvades un sadales tarifs, EUR/MWh | 10,09 | 9,11 | -9,7% | 9,17 | -9,1% |
| Tirdzniecības tarifs, EUR/MWh | 0,65 | 0,65 | - | 0,65 | - |
| Akcīzes nodokļa komponente, EUR/MWh | 1,19 | 1,19 | - | 1,19 | - |
| Siltumenerģijas gala tarifs ar akcīzes nodokļa komponenti, EUR/MWh | 48,44 | 42,32 | -12,6% | 42,67 | -11,9% |

2.tabula

|  |  |  |  |
| --- | --- | --- | --- |
|   | Apstiprinātais tarifs no 01.01.2021. | Noteiktais (piedāvātais) tarifs no 01.01.2021. | Izmaiņas, % |
| Ražošanas tarifs, EUR/MWh | 38,34 | 32,62 | -14,9% |
| Pārvades un sadales tarifs, EUR/MWh | 10,44 | 9,34 | -10,5% |
| Tirdzniecības tarifs, EUR/MWh | 0,65 | 0,65 | - |
| Akcīzes nodokļa komponente, EUR/MWh | 1,19 | 1,19 | - |
| Siltumenerģijas gala tarifs ar akcīzes nodokļa komponenti, EUR/MWh | 50,62 | 43,80 | -13,5% |

Siltumenerģijas tarifu samazinājums saistāms ar kurināmā (dabasgāzes) cenas samazinājumu un iepirktās siltumenerģijas izmaksu samazinājumu.

Sakarā ar to, ka ir samazinājušās AS ,,Daugavpils siltumtīkli” trīs lokālo katlumāju koģenerācijas iekārtās saražotās elektroenerģijas cenas, attiecināmie ienākumi no elektroenerģijas pārdošanas ir kļuvuši mazāki.

Aprēķinot noteiktos (piedāvātos) siltumenerģijas apgādes pakalpojumu tarifus, ir koriģēti neparedzētie ieņēmumi tajos tarifu aprēķinos, kuros tie iepriekš bija iekļauti – tarifu aprēķinos laika periodam līdz 2020.gada 31.decembrim. Neparedzēto ieņēmumu koriģēšanas iemesli – kurināmā un iepirktās siltumenerģijas cenu izmaiņas, pārdotās elektroenerģijas cenu izmaiņas, kā arī dabasgāzes pārvades un sadales pakalpojumu tarifu izmaiņas.

Apstiprinātajos siltumenerģijas apgādes pakalpojumu tarifos ir iekļautas dabasgāzes un iepirktās siltumenerģijas izmaksas. Iepirktās siltumenerģijas izmaksas ir atkarīgas no ražošanas tarifa.

Noteikto (piedāvāto) siltumenerģijas apgādes pakalpojumu tarifu veidojošo izmaksu salīdzinājums ar apstiprināto – noteikto tarifu veidojošajām izmaksām:

3.tabula

| Izmaksu pozīcijas, tūkst.EUR | Apstiprinātais tarifs no 01.10.2019. līdz 31.12.2020. | Noteiktais (piedāvātais) tarifs no 01.05.2020. līdz 30.09.2020. | Izmaiņas, % | Noteiktais (piedāvātais) tarifs no 01.10.2020. līdz 31.12.2020. | Izmaiņas, % |
| --- | --- | --- | --- | --- | --- |
| Kurināmā izmaksas | 6235,3 | 4315,8 | -30,8% | 4391,0 | -29,6% |
| Dabas resursu nodoklis | 58,7 | 58,7 | - | 58,7 | - |
| Elektroenerģijas izmaksas  | 317,4 | 317,4 | - | 317,4 | - |
| Ūdens un ķimikāliju izmaksas | 216,3 | 210,7 | -2,6% | 210,9 | -2,5% |
| Iepirktās siltumenerģijas izmaksas  | 6695,9 | 5797,7 | -13,4% | 5847,9 | -12,7% |
| Pārējās mainīgās izmaksas | 35,5 | 31,0 | -12,7% | 31,3 | -11,8% |
| **Mainīgās izmaksas kopā** | **13559,1** | **10731,3** | -20,9% | **10857,2** | -19,9% |
| Darba samaksa ar sociālo nodokli | 2602,6 | 2602,6 | - | 2602,6 | - |
| Iekārtu remontu un uzturēšanas izmaksas  | 141,6 | 141,6 | - | 141,6 | - |
| Pamatlīdzekļu nolietojums | 938,9 | 938,9 | - | 938,9 | - |
| Apdrošināšana | 47,8 | 47,8 | - | 47,8 | - |
| Pārējās pastāvīgās izmaksas | 444,1 | 444,1 | - | 444,1 | - |
| Nekustamā īpašuma nodoklis | 22,5 | 22,5 | - | 22,5 | - |
| **Pastāvīgās izmaksas kopā** | **4197,5** | **4197,5** | - | **4197,5** | - |
| Neto peļņa un uzņēmumu ienākuma nodoklis | 869,9 | 868,4 | -0,2% | 868,8 | -0,1% |
| **Izmaksas pavisam kopā** | **18626,5** | **15797,2** | -15,2% | **15923,5** | -14,5% |
| Attiecināmie ienākumi no elektroenerģijas pārdošanas | 1115,3 | 720,2 | -35,4% | 720,2 | -35,4% |
| Neparedzētie ieņēmumi  | 465,5 | 239,2 | -48,6% | 239,2 | -48,6% |
| **Uz siltumenerģijas apgādi attiecināmās izmaksas**  | **17045,7** | **14837,8** | -13,0% | **14964,1** | -12,2% |

4.tabula

| Izmaksu pozīcijas, tūkst.EUR | Apstiprinātais tarifs no 01.01.2021. | Noteiktais (piedāvātais) tarifs no 01.01.2021. | Izmaiņas, % |
| --- | --- | --- | --- |
| Kurināmā izmaksas | 6235,3 | 4391,0 | -29,6% |
| Dabas resursu nodoklis | 58,7 | 58,7 | - |
| Elektroenerģijas izmaksas  | 317,4 | 317,4 | - |
| Ūdens un ķimikāliju izmaksas | 223,4 | 210,9 | -5,6% |
| Iepirktās siltumenerģijas izmaksas  | 7015,4 | 6015,3 | -14,3% |
| Pārējās mainīgās izmaksas | 37,1 | 32,1 | -13,5% |
| **Mainīgās izmaksas kopā** | **13880,2** | **11025,4** | -20,6% |
| Darba samaksa ar sociālo nodokli | 2602,6 | 2602,6 | - |
| Iekārtu remontu un uzturēšanas izmaksas  | 141,6 | 141,6 | - |
| Pamatlīdzekļu nolietojums | 938,9 | 938,9 | - |
| Apdrošināšana | 47,8 | 47,8 | - |
| Pārējās pastāvīgās izmaksas | 444,1 | 444,1 | - |
| Nekustamā īpašuma nodoklis | 22,5 | 22,5 | - |
| **Pastāvīgās izmaksas kopā** | **4197,5** | **4197,5** | - |
| Neto peļņa un uzņēmumu ienākuma nodoklis | 869,7 | 869,0 | -0,1% |
| **Izmaksas pavisam kopā** | **18947,4** | **16091,9** | -15,1% |
| Attiecināmie ienākumi no elektroenerģijas pārdošanas | 1115,3 | 720,2 | -35,4% |
| Neparedzētie ieņēmumi  | - | - | - |
| **Uz siltumenerģijas apgādi attiecināmās izmaksas**  | **17832,1** | **15371,7** | -13,8% |

Lietotājiem nodotās siltumenerģijas apjoms ir 360 753 MWh.

P.Dzintars

*67873187*